BEC บวก 6% โบรกแนะซื้อเป้า 10.40 บ. ลุ้นกำไรปีนี้แตะ 788 ล้าน ปีหน้าทะลุ 900 ล้าน
BEC บวก 6% โบรกแนะซื้อสะสมเป้า 10.40 บาท ลุยปรับผังรายการครึ่งปีหลังดัน U-Rate เพิ่ม คาดกำไรปีนี้แตะ 788 ล้าน ปีหน้าทะลุ 900 ล้าน
BEC บวก 6% โบรกแนะซื้อสะสมเป้า 10.40 บาท ลุยปรับผังรายการครึ่งปีหลังดัน U-Rate เพิ่ม คาดกำไรปีนี้แตะ 788 ล้าน ปีหน้าทะลุ 900 ล้าน
4 พ.ย. 2565

ผู้สื่อข่าวรายงานว่า วันนี้ (4 พ.ย.65) ราคาหุ้น บริษัท บีอีซี เวิลด์ จำกัด (มหาชน) หรือ BEC ณ เวลา 15:38 น. อยู่ที่ระดับ 10.30 บาท บวก 0.55 บาท หรือ 5.64% สูงสุดที่ระดับ 10.40 บาท ต่ำสุดที่ระดับ 9.75 บาท ด้วยมูลค่าการซื้อขาย 112.44 ล้านบาท

บล.ดาโอ ระบุในบทวิเคราะห์ว่า  BEC แนะนำทยอยซื้อสะสมคาด Downside เริ่มจำกัด หลังการปรับฐานมายาวนานกว่า 7 เดือน หรือลดลง 46% จากจุดสูงสุดของปี สะท้อนความเสี่ยงต่างๆ ไปพอสมควรแล้ว โดยได้ปรับผังรายการในครึ่งหลังปี 65 เพื่อดันให้อัตราการขาย (U-Rate)
โดยตั้งเป้า U-Rate ในในครึ่งหลังปีนี้ที่ 80% จากครึ่งแรกที่ 67.7% ลูกค้าสำคัญกลุ่มรถยนต์เริ่มใช้จ่ายเงินโฆษณาใน Platform ต่างๆ คาดปี 66 ฟื้นชัดเจน โดยประเมินกำไรสุทธิปี 2565 ที่ 788 ล้านบาท โต 3.4% เทียบช่วงเดียวกันของปีก่อน และปี 2566 อยู่ที่ 968 ล้านบาท โต 23% เทียบช่วงเดียวกันของปีก่อน แนะซื้อสะสมเป้า 10.40 บาท